इनकम टैक्स नोटिस पर भड़की AAP, मनीष सिसोदिया ने कहा, बीजेपी-कांग्रेस से सवाल क्यों नहीं? - Clipper28 Digital Media
Home/राष्ट्रीय/इनकम टैक्स नोटिस पर भड़की AAP, मनीष सिसोदिया ने कहा, बीजेपी-कांग्रेस से सवाल क्यों नहीं?
नई दिल्ली: इनकम टैक्स से मिले करीब 31 करोड़ रुपये के नोटिस के बाद आम आदमी पार्टी अब बीजेपी और कांग्रेस पर सवाल उठा रही है. उसका कहना है कि इन पार्टियों के 75-80 फीसदी चंदे का स्रोत तक नहीं पता, लेकिन सवाल आम आदमी पार्टी से पूछे जा रहे हैं. पार्टी का आरोप है कि अरविंद केजरीवाल ने जबसे गुजरात में बीजेपी को हराने की अपील की, तबसे ये बदले की कार्रवाई शुरू हुई. आम आदमी पार्टी के दूसरे सबसे बड़े नेता मनीष सिसोदिया पूरे खाते लेकर पहुंचे.
उन्होंने आयकर विभाग द्वारा ‘आप’ को 34 बार इस मामले में जवाब देने का मौका देने के दावे को गलत बताते हुए कहा, ‘हकीकत यह है कि केंद्र की भाजपा सरकार की आंखों में आप का पारदर्शी चंदा चुभ रहा है.’ सिसोदिया ने कहा कि आज पार्टी को देश के विभिन्न भागों से कुल 46 लोगों ने ऑनलाइन चंदा दिया. इसमें आठ रुपये से लेकर 51 रुपये तक की राशि शामिल है.